CELEX: C2006/131/45
Language: el
Date: 2006-06-03 00:00:00
Title: Υπόθεση C-114/05: Απόφαση του Δικαστηρίου (έκτο τμήμα) της  9ης Μαρτίου 2006  (αίτηση του Conseil d'État για την έκδοση προδικαστικής αποφάσεως) — Ministre de l'Économie, des Finances et de l'Industrie κατά Société Gillan Beach (ΦΠΑ — Τόπος εκτελέσεως των φορολογητέων πράξεων — Τόπος φορολογήσεως — Παροχές πραγματοποιούμενες στο πλαίσιο ναυτικών εκθέσεων)

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/25
            
         Απόφαση του Δικαστηρίου (έκτο τμήμα) της 9ης Μαρτίου 2006 (αίτηση του Conseil d'État για την έκδοση προδικαστικής αποφάσεως) — Ministre de l'Économie, des Finances et de l'Industrie κατά Société Gillan Beach
   (Υπόθεση C-114/05) (1)
   
   (ΦΠΑ - Τόπος εκτελέσεως των φορολογητέων πράξεων - Τόπος φορολογήσεως - Παροχές πραγματοποιούμενες στο πλαίσιο ναυτικών εκθέσεων)
   (2006/C 131/45)
   Γλώσσα διαδικασίας: η γαλλική
   Αιτούν δικαστήριο
   Conseil d'État
   Διάδικοι στην υπόθεση της κύριας δίκης
   Ministre de l'Économie, des Finances et de l'Industrie
   κατά
   Société Gillan Beach
   Αντικείμενο της υποθέσεως
   Αίτηση εκδόσεως προδικαστικής αποφάσεως — Conseil d'Etat (Γαλλία) — Ερμηνεία του άρθρου 9, παράγραφος 2, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (EE L 145, σ. 1) — Προσδιορισμός του τόπου φορολογικής υπαγωγής — Παροχή υπηρεσιών στο πλαίσιο εκθέσεων ναυτικών ειδών
   Διατακτικό της αποφάσεως
   Το άρθρο 9, παράγραφος 2, στοιχείο γ', πρώτη περίπτωση, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, πρέπει να ερμηνευθεί υπό την έννοια ότι, στο πλαίσιο μιας εκθέσεως, η συνολική παροχή ενός διοργανωτή προς τους εκθέτες εμπίπτει στην κατηγορία των παροχών υπηρεσιών που προβλέπονται από τη διάταξη αυτή.
   
      (1)  ΕΕ C 115 της 14.5.2005.